Hamar domprosti

Hamar domprosti er eit tenestedistrikt i Hamar bispedømme i Den norske kyrkja. Det femner kommunane Hamar, Løten og Stange i Hedmark (Innlandet fylke). Sidan prostiet er knytt til Hamar domkyrkje, er prostiet leia av ein domprost. 

 Historie 
Prostiet vart skipa i 1864 i samband med at Hamar bispedøme vart gjenoppretta. Namnet var då Hamar stiftsprosti og prostiet bestod av Vang prestegjeld. Området var skilt ut frå Hedemarken prosti. Namnet vart endra frå stiftsprosti til domprosti i 1922.

 Tidslinje 
 1864 - Oppretta som Hamar stiftsprosti, bestod av Vang prestegjeld
 1908 - Dei nyoppretta Hamar prestegjeld og Furnes prestegjeld vart del av prostiet
 1922 - Namnet vart endra til Hamar Domprosti
 1972 - Hedmark prosti vart lagt ned og prestegjelda Nes, Ringsaker, Brøttum, Veldre, Løten, Romedal og Stange vart innlemma i Hamar Domprosti.
 1987 - Stange prestegjeld vert delt, Ottestad sokn vert skilt ut som Ottestad prestegjeld.
 2007 - Ringsaker prosti vart oppretta og sokna i Ringsaker vart overført frå Hamar Domprosti til det nye prostiet.

 Sokn 
Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn.

 Sokn  Kyrkje(r)  Kyrkjeleg fellesrådHamar Domkyrkje sokn  Hamar Domkyrkje  Storhamar kyrkje  Hamar Løten sokn Løten kyrkje  Løten Ottestad sokn Ottestad kyrkje  Stange Romedal sokn Romedal kyrkje  Stange Stange soknStange kyrkje  Stange Tangen sokn  Tangen kyrkje på HedmarkenStrandlykkja kapell   Stange Vallset sokn Vallset kyrkje  Stange Vang sokn i HamarVang kyrkje på HedmarkenØvre Vang kyrkje  Hamar 

Prestegjeld	
Prestetenesta var tidlegare leia lokalt gjennom prestegjeld. Ordninga vart fasa ut frå 2004. Før utfasinga hadde Hamar Domprosti desse prestegjelda:

 Hamar domkyrkje prestegjeld med
 Hamar sokn (Hamar domkyrkje og Storhamar kyrkje)

 Vang prestegjeld i Hedmark med
 Vang sokn (Vang kyrkje og Øvre Vang kyrkje)

 Stange prestegjeld med
 Stange sokn
 Tangen sokn

 Ottestad prestegjeld med
 Ottestad sokn

 Romedal prestegjeld med
 Romedal sokn
 Vallset sokn

 Løten prestegjeld med
 Løten sokn

 Nes prestegjeld på Hedmarken med
Nes sokn på Hedmarken

 Furnes prestegjeld med		
Furnes sokn		

 Veldre prestegjeld med
Veldre sokn
Brumunddal sokn

 Ringsaker prestegjeld med
Ringsaker sokn
Åsmarka sokn

 Brøttum prestegjeld med
Brøttum sokn

Sjå òg		
 Kyrkjer i Noreg etter kommune
 Kyrkjer i Noreg etter prosti

 Referansar 

Bakgrunnsstoff		
 Om Hamar Domprosti på nettstaden til Den norske kyrkja
 Om Hamar Domprosti  på nettstaden til Hamar kyrkjelege fellesråd

Kategori:Hamar bispedømme

Kategori:Prosti i Noreg
Kategori:Hedmark fylke
Kategori:Skipingar i 1864
Kategori:1864 i Noreg